open-index/open-wikipedia-markdown huggingface dataset:
Elsie Owusu

**Elsie Owusu** OBE RIBA FRSA be Ghana-born British architect, founding member den de first chair give Society of Black Architects. She san be known say she co-lead de refurbishment of de Supreme Court of de United Kingdom for 2009 insyd wey she work for Green Park tube station. Dem elect am as Royal Institute of British Architects (RIBA) Council member since 2014, den vice-chair give London School of Architecture.

## Ein awards
Dem vote am for African Business Woman of de Year for 2014 insyd.

Dem appoint as OBE for de Queen ein 2003 Birthday Honours list, wey she talk say: "Na my great pride my citation give my OBE be chair for de Society of Black Architects. I be architect wey dey campaign. Dat be wat adey do. Ebe part of my architectural life." Dem sanso elect am Fellow of de Royal Society of Arts.

Owusu receive Recognition Award for de 2017 Women4Africa Award.

## References
Elubo

**Elubo** be sam town for Jomoro district insyd, sam district wey dey Western Region for Ghana insyd.

## Dema Location
Elubo be sam town wey dey Western Region for Ghana insyd almost for de border top plus Ivory Coast. Elubo dey lie sam distance from Western region ein coast.

## Dema Geography
Elubo be part of Western Region for Ghana insyd. One of de major financial institutions for de town insyd be First Allied Savings den Loans Limited.

## References
Emily Mburu

**Emily Njeri Mburu-Ndoria** be de Principal Trade Officer wey she dey charge of Trade in Services for de East Africa Community(EAC) Secretariat insyd. She dey job for independent consultancy wey dey provide expertise for trade in services for de Eastern den Southern Africa insyd for de provision of analytical den training services. Na she dey work for COMESA den SADC Secretariats den e make instrumental for assisting countries for de Eastern den Southern Africa in developing dema negotiation strategy den position for WTO, EPA, COMESA SADC den EAC for de issues related to trade services.

## References
Emma Miloyo

**Emma Miloyo** (born 1981) be architect for Kenya wey dem report am, insyd 2017, make she be de first woman presido of de Architectural Association of Kenya. She dey serve as de first female presido of de Architectural Association of Kenya since 2017. For October 2016 insyd, *Archinect.com* list am among de five **Emerging Female Architects of East Africa**, for African Great Lakes region countries insyd.

## Early life den education
Dem born den raise am for Nairobi, Kenya insyd. For primary school she attend Loreto Convent Msongari, before she transfer go The Kenya High School from 1995-1998. She study architecture at Jomo Kenyatta University of Agriculture and Technology, wey she graduate plus Bachelor of Architecture degree insyd 2006. No only be say she be de first woman make she graduate from Jomo Kenyatta University of Agriculture and Technology plus first-class honours degree for architecture insyd, buh she sanso go on make she cam turn de first female presido of de Architectural Association of Kenya. 

## Career
As of October 2018, na Miloyo be partner for de architectural firm Design Source, wey na she co-found insyd January 2007, immediately after she graduate from varsity. De firm get offices insyd Nairobi den Mombasa. Na she be founding board member of de Konza Technology City Board. 

For 2015 insyd dem choose Miloyo say make she join de 2nd Women's Leadership Program Eisenhower Fellows. 

For June 2015 insyd, na dem elect am as Vice Pee of de Architectural Association of Kenya, wey she serve for dat capacity til February 2017. She cam turn de first female presido of de Architectural Association of Kenya for March 2017 insyd. 

She be interested in inspiring young women make dem spy architecture as viable career option. In order make she support young people, she dey volunteer ein tym make she help girlies for poverty insyd make dem attend school thru de Ex-Bomarian Education Trust Fund wey she be founding Board Member of WIRE (Women in Real Estate). 

## Ein life matter
She marry Chris Naicca. He too be architect wey na he be ein classmate for varsity. Dem born 3 kiddies. Miloyo den Naicca be partners for Design Source Limited insyd, de architectural firm dem co-found for 2007 insyd. 

## Recognition
*Business Daily Africa* list Miloyo as one of **Kenya's Top 40 Under 40 Women** both insyd 2011 den 2018. 

## References
Emma Morrison

**Emma Morrison** be Ghanaian television personality den media professional.

She start ein media career plus TV3 Network Limited as news reporter den newscaster as dem establish de station for 1997 insyd.

## Ein early life
Dem born am 5 June wey she be de third kiddie for ein mummy ein syd den de seventh for ein poppy ein syd. Ein poppy get 13 kiddies, 11 shoddies den two guys.

Ein poppy be de late Jacob Herbert Morrison wey ein mommy be Victoria Morrison.

## Ein education
Morrison start ein education for United Kingdom, wer she attend Dollis Junior High School den Childshill School wey both dey North West London.

She continue for Goldfields Preparatory School as she relocate go Ghana. She attend Wesley Girls' High School den Tarkwa Secondary School.

She be product of de Ghana Institute of Journalism.

## Ein career
She start ein media work plus TV3 for 1997 insyd as reporter/newscaster, wey she rise through de ranks cam turn general manager give news den sports for TV3.

She later assume ein role as de editor give Joy News TV.

She be de currently group head of business programming, radio, TV, IM for Multimedia Group Ltd wey she dey double as consultant, executive producer for *News Generation*. Emma Morrison san dey Gold Fields Ghana as corporate affairs head.

## Ein awards
She win sam awards like de Newscaster of de Year, TV Personality of de Year, den ein news programme *News 360* win TV News Programme of de Year. For April 2019 insyd, dem proclaim am as de Corporate Personality of de Year for de Glitz Ghana Women of de Year Honors.

## References



## External links
Emma Morrison for LinkedIn top.
Emmanuel Kwadwo Agyekum

**Emmanuel Kwadwo Agyekum** be Member of Parliament for Nkoranza South Constituency wey dey Bono East Region for Ghana. Insyd May 2022, he claim say de Ghana Police shot live bullets during de Nkoranza shooting wey give morale to Ghanaians make dem rise against police brutalities.

## Personal life
Emmanuel be  Christian (Seventh-day Adventist).

## Early life den education
Dem born am for 3 December 1973 insyd Nkoranza wey dey de Bono East Region for Ghana. He attend University of Westminster insyd London, UK where he get MA for Global Business insyd 2007. He san get ein IMBA for International Graduate Center. He san further go University of Applied Science insyd Bremen, Germany insyd 2008.

## Politics
He be member of National Democratic Congress. He chop de Nkoranza South Constituency parliamentary seat plus 29,408 votes making 56.8% for de total votes dem cast wey de NPP parliamentary candidate Konadu-Yiadom Charles get 22,219 votes wey dey make 42.9% of de total votes cast den de PNC candidate Florence Ampour get 121 votes wey dey make 0.2% of de total votes cast.

He be de former Deputy Minister of Local Government.

### Committees
He be member of de Subsidiary Legislation Committee den he san be a member of de Works and Housing Committee.

## Employment
Na he be de CEO of Special Care Recruitment Consultancy for London, UK. He san cam turn de Municipal Chief Executive of Nkoranza South Municipality from May 2009- January 2013.

## References
Elsie Effah Kaufmann

**Elsie Akosua Biraa Effah Kaufmann** (dem born am 7 September 1969) be Ghanaian academic, biomedical engineer den quiz mistress give de National Science den Maths Quiz. Before Elsie Kaufmann start dey host de show for 2006 insyd, Marian Ewurama Addy be de quiz mistress from 1993 to 2000 wey Eureka Emefa Adomako from 2001 to 2005. For December 2020 insyd, dem appoint Elsie Kaufmann as professor for University of Ghana. wey na dem appoint am Dean give de School of Engineering Sciences for de University of Ghana for 1 August 2022.

## Ein educational life
She be de daughter of educators, she komot from Assin for Central Region insyd. Ein puppie, Yusuf K. Effah serve as de headie of T.I. Ahmadiyya Senior High School, Kumasi wey later, Director of Education for de Western Region insyd.

Kaufmann get ein secondary education for Aburi Girls' Senior High School. She obtain ein International Baccalaureate Diploma from United World College of de Atlantic wey dey Wales for 1988 insyd. She proceed go University of Pennsylvania for ein Bachelor of Science for Engineering insyd (BSE), Master of Science for Engineering insyd (MSE) den PhD for Bioengineering insyd.

## Ein career
Na Kaufmann be Research Supervisor for de Department of Chemistry for Rutgers University wey dey New Jersey, United States of America, from May 1998 to June 2001; after she be Teaching Assistant for de Department of Bioengineering for de University of Pennsylvania, United States of America. Na she san be Senior Lecturer den de first Head give de Department of Biomedical Engineering, University of Ghana (2006–2012, 2014–2016). Elsie Effah Kaufmann be Visiting Scholar den Founding Head give de Department of Orthotics den Prosthetics for de University of Health and Allied Sciences wey dey Ho, Ghana.

She be de first woman wey dem appoint am Dean of de School of Engineering Sciences, University of Ghana, she go take up de post from 1 August 2022.

## Elsie Effah Kaufmann Foundation
For July 27, 2022, for Accra insyd, Kaufmann establish de Elsie Effah Kaufmann Foundation (EEKF). De foundation dey aim make e close de gap wey dey exist for STEM-related education for Ghana insyd wey e go give students access to de resources dem dey hia make dem do in-depth, hands-on research for de subjects top.

## Ein life matter
Kaufmann divorce wey she get three kiddies, two females den male by de name Augustus Kofi Effah Kaufmann. She sanso get younger sisto dem dey Belinda Yaa Dankwaa Effah wey be bank manager for United Bank of Africa (UBA) Ghana Limited.

## References
Enchi

**Enchi** be town wey dey insyd Western North Region for Ghana. Ebe de capital for  Aowin Municipality. Oda main towns wey dey insyd de Aowin District dey include Old den New Yakasi, Achimfo, Boinso, Jema, Omanpe, Sewum, Jensue, Yiwabra, Yiwabra Nkwanta, Nyankomam, Kwawu, Abochia, den Jomoro. De largest river insyd de district be de Tano ein tributary, de Desue (Disue), wey flow insyd de middle of Enchi.

De current leaders for de town dey include de Paramount chief Nana (Beyeman) Benbu I, of Aowin. De incumbent Municipal Chief Executive be Samuel Adu Gyamfi, wey de member of Parliament Oscar Ofori Larbi.

## Religions
De area dey include Christian, Muslim, den traditional religions. Christian denominations dey include Catholic, Methodist, Presbyterian, Anglican, Seventh Day Adventist, Church of Pentecost, Assemblies of God, New Covenant Family Church (West Africa), Higher Grounds Chapel, den de Apostolic Church of Ghana.

## Notable natives

* John Kwekucher Ackah, Former Member of Parliament, Richard Cudjoe and
* Ackah Essuman of the University of Cape Coast,
* Joseph Quainoo, first to be consecrated to the episcopate,
* Susana Esi Quainoo, Assistant Director I (G.E.S);
* Cobbinah, Rtd., Commissioner of Police;
* Mercy Nuamah,
* Victoria Aidoo-Afo, Principal of Enchi College of Education;
* Alex Quainoo, Assistant Commissioner of Police A I/C Budget,
* S. B. Arthur

## Education
Higher education schools dey include Brentu Senior High/Tech. den Enchi College of Education. 

## Health
Enchi be de home for de district hospital, Enchi Government Hospital. Dem san gey sizable Presbyterian Health Center.

## Economy
Cocoa bean farming be demma large contributor to de local economy.

## References
Eno Barony

**Ruth Eno Adjoa Amankwah Nyame Adom** (dem born am 30 October 1991), alias **Eno Barony**, be Ghanaian rapper den songwriter. Dem born am for Tema wey dey Accra, she release ein debut single, "Wats Ma Name" den "Tonga", de remix of de track "Tonga" by Joey B ft Sarkodie for 2014 insyd dat be wat lift am go de limelight. Dem claim say she be de first female rapper wey hit million views for YouTube.

## Ein early life den education
Ein puppie Reverend Abraham Nyame Adom den mummie, Mrs. Rebecca Nyame Adom wey dem born Eno Barony as Ruth Eno Adjoa Amankwah Nyame Adom for Ghana ein port den business metropolis of Tema. Eno begin ein school for Shallom Preparatory School wey she go Cambridge Academy for ein lower elementary education. She plete ein Junior High School for Methodist J.H.S wey she pursue ein senior secondary education for Methodist Day Secondary School insyd Tema wey she continue go do ein tertiary education for Kumasi Technical University.

## Ein awards den nominations

## Ein discography
### Ein albums
* *Yaa Asantewaa*
* *Ladies First*

### Singles

* "Juicy Me"
* "Wats Ma Name"
* "Mene Woaa" ft Yaa Pono
* "Drive Me Crazy"
* "Love and Pain" ft Kesse
* "Tonga"
* "Megye Wo Boy" ft Abrewa Nana
* "Daawa" ft Shatta Wale
* "The Best" ft Mic Flammez
* "Touch the Body" ft Stonebwoy
* "King of Queens" ft Medikal
* "Obiaa Ba Ny3" ft Ebony Reigns
* "Gari" ft Kwaw Kese
* "Fear No Man"
* "Beauty and The Beast"
* "Do Something"
* "Do Something" Remix ft Wendy Shay
* "Ay3 Ka"

### 2019 Singles

* "Heavy Load"
* "Mind Your Business" Kofi Mole
* "Falling In Love"
* "Voice Of Truth" Akwaboah

### 2020 Singles

* "Rap Goddess"
* "Argument Done"
* "Force dem to play nonsense" ft Sister Deborah den Strongman
* "Cheat" ft Kelvyn Boy

* "Game Of Thrones"
* "Enough Is Enough" ft Wendy Shay

### 2021 Singles

* "4Eva" ft Yaw Tog

### 2022 Singles

* "The Finish Line" ft Amerado

## Videography

## Ein performances

* Ghana Meets Naija Concert, May 2017 for de Accra International Conference Centre.
* GOtv Launch Street Party 2013 for Kumasi insyd.
* Akwambo Music Festival 2017
* Rapperholic Concert 2017
* Eno Barony - Mommy

## References
Ernestina Abambila

**Ernestina Abambila** (dem born am 30 December 1998) be Ghanaian professional footballer wey dey play as attacking midfielder den defensive midfielder give UKS SMS Łódź wey dey Polish women's Ekstraliga. Abambila be de first Ghanaian wey score for de UEFA Women's Champions League insyd. She make ein senior international debut for de Ghana women's national football team against France for 2017 insyd as an she be 18 years.

## Club performance
For 2016 insyd, Abambila sign two-year contract plus Youngstown State. Abambila start ein professional career after she fini varsity. She sign give Belarusian Premier League (women) side FC Minsk. She cam turn de first Ghanaian wey score for de UEFA Women's Champions League insyd wen FC Minsk beat Ljubljana for de group stage for de 2017-18 UEFA Women's Champions League insyd.

## International career
Abambila get ein FIFA debut for de 2014 FIFA U-17 Women's World Cup wey Costa Rica host for 2014 insyd. Na ein debut game be against North Korea wey e end 2–0 to Ghana.

## Honors

### Club
**FC Minsk**

* Belarusian Premier League (women) winner 2017
* Belarusian Women's Cup winner 2017

## References
Esi Sutherland-Addy

**Esi Sutherland-Addy** be Ghanaian academician, writer, educationalist, den human rights activist. She be professor for Institute of African Studies, wer she be senior research fellow, head of de Language, Literature, den Drama Section, den associate director of de African Humanities Institute Program for University of Ghana. Dem credit am plus more than 50 publications for de areas of education policy, higher education, female education, literature, theatre den culture, wey she dey serve for numerous committees, boards den commissions locally den internationally top. She be de daughter of writer den cultural activist Efua Sutherland.

## Ein Awards
Na Esi Sutherland-Addy be de recipient of several awards wey dey include de following:

Honorary Fellowship of de College of Preceptors, UK (1998),

Group Award by de Rockefeller Foundation (2001 den 2002) for de Women Writing Africa Project,

Honorary Doctorate of Letters from de University of Education, Winneba (2004), den

de Excellence in Distance Education Award from de Commonwealth of Learning (2008).

Ghana Tourism Authority 20th Anniversary Emancipation Day Award (2018)

## Bibliography dem select

; Editor

* (Editor) *Perspectives on Mythology* (Proceedings of a Conference organized by the Goethe-Institut and the Institute of African Studies, University of Ghana, between 21 and 24 October 1997), Goethe-Institut/Woeli Publ. Services, 1999. 
* (Co-editor plus Aminata Diaw) *Women Writing Africa: West Africa and the Sahel*, The Feminist Press at CUNY, 2005. .
* (Co-editor plus Anne V. Adams) *The Legacy of Efua Sutherland: Pan-African Cultural Activism*, Banbury: Ayebia Clarke Publishing, 2007. .
* (Plus Ama Ata Aidoo) *Ghana, where the Bead Speaks*, Foundation for Contemporary Art-Ghana, 2008. .
* (Co-editor plus Takyiwaa Manuh) *Africa in Contemporary Perspective: A Textbook for Undergraduate Students*. Ghana: Sub-Saharan Publishers, 2013. .

; Papers

* "Gender Equity in Junior and Senior Secondary Education in Sub-Saharan Africa", World Bank Publications, The World Bank, number 6500, November 2008.
* "Women, Intangible Heritage and Development: Perspectives from the African Region", ICH UNESCO.

## References
Essam, Ghana

**Essam** be town wey e san be capital give de Bia West District, ebe district insyd de Western North Region of Ghana. Dema people be mainly Sefwi people wey dema common language be de Sefwi language.

## References
Estelle Akofio-Sowah

**Estelle Akofio-Sowah** be Scottish born, Ghanaian business woman den current CSquared Ghana Country Manager den former Google Ghana country manager. Na Estelle be managing director give Busy Internet,  internet service provider for Ghana.

## Ein Early life
Dem born Estelle for Scotland wey ein poppy be Ghanaian. Ein family move go Osu for Ghana na she be 6 months old.

## Ein Education
She attend Ghana International School wey she proceed go University of Sussex dat be were she get ein degree for Economics den Development Studies wey she san be Fellow of de second class of Africa Leadership Initiative-West Africa den member of de Aspen Global Leadership Network.

## Ein Career
Estelle be de current country lead give Google Ghana. She san work as de managing director for Busyinternet, wey be company wey deal plus ISP, cybercafe den business incubator. Na she be conference den banquet manager for La Palm Royal Beach Hotel den project manager for National Poverty Reduction Program for ProNet, de local NGO partner for WaterAid UK. Na she be President of de Ghana Internet Service Providers Association.

## Ein Awards
Dem Estelle rank among 2016's Top 50 Corporate Women Leaders for Ghana by WomanRising.

## References
Eswatini

**Eswatini** officially de **Kingdom of Eswatini** wey dem sanso know am by ein former official name **Swaziland** den formerly de **Kingdom of Swaziland**, be landlocked country insyd Southern Africa. Ebe bordered by Mozambique go ein northeast den South Africa go ein north, west, south, den southeast. At no more dan 200 km (120 mi) north go south den 130 km (81 mi) east go west, Eswatini be one of de smallest countries insyd Africa; despite dis, ein climate den topography be diverse, wey dey range from cool den mountainous highveld to hot den dry lowveld.

De population dey compose primarily of ethnic Swazis. De prevalent language be Swazi (*siSwati* for native form insyd). De Swazis establish dema kingdom for de mid-18th century insyd under de leadership of Ngwane III. De country den de Swazi take dema names from Mswati II, de 19th-century king under ein rule wey na de country expand den unify; dem draw ein boundaries up for 1881 insyd de midst of de Scramble for Africa. After de Second Boer War, de kingdom, under de name of Swaziland, na ebe British high commission territory from 1903 til e regain ein full independence for 6 September 1968. For April 2018 insyd, dem change de official name from Kingdom of Swaziland go Kingdom of Eswatini, wey dey mirror de name dem commonly use dey insyd Swazi.

Eswatini be member of de Southern African Development Community, de African Union, de Commonwealth of Nations, den de United Nations.

## Administrative divisions
Dere be twelve urban areas dem declare, wey dey comprise two city councils, three town councils den seven town boards. De main cities den towns insyd Eswatini be Manzini, Mbabane, Nhlangano den Siteki wey dem sanso be regional capitals.

ISO 3166-2:SZ Map Key

## Demographics

### Largest cities

## References


## External links
**Eswatini** at Wikipedia ein sisto projects

*  from Wiktionary
* Media from Commons
*  from Wikinews
*  from Wikiquote
*  from Wikisource
*  from Wikivoyage

* Wikimedia Atlas of Eswatini
* Government of Eswatini
* Official Tourism Website
* Eswatini. *The World Factbook*. Central Intelligence Agency.
* Cana, Frank Richardson; Hillier, Alfred Peter (1911).  . *Encyclopædia Britannica*. Vol. 26 (11th ed.). pp. 184–186.
* Swaziland from *UCB Libraries GovPubs*
* Eswatini from the BBC News
* Key Development Forecasts for Swaziland from International Futures
Ethel Delali Cofie

**Ethel Delali Cofie** be Ghanaian entrepreneur, IT professional den consultant. She be founding member of Women in Tech Africa. She sanso be de CEO den founder of Edel Technology Consulting.

## Ein education
Cofie get bachelor's degree for Computer Science insyd from de Valley View University wey dey Ghana, She get master's degree for Distribution Systems insyd from de University of Brighton, den Executive Degree for Leadership, Business den Entrepreneurship from de Yale School of Management.

## Ein career den affiliations
She zuk chaw technological den commercial roles for ein previous job for de United Kingdom, Nigeria, den Sierra Leone insyd. She sanso job plus Vodafone Ghana as Head of Commercial Solutions.

Cofie be de CEO den Founder of EDEL Technology Consulting, IT consulting company for West Africa den Europe insyd. She be member of de board of companies across Africa, wey dey include Egotickets den AMOSS Holdings SA.

## Ein awards den recognition
Dem recognize Ethel den ein initiatives:

* Fellow of United States President Barack Obama's Young African Leaders Initiative Network (YALI)
* Dem name am one of de Top 5 Women impacting IT for Africa insyd
* Dem shortlist am for United Nations GEM Tech Award for October 2014 insyd.
* 100 Most Outstanding Women Entrepreneurs for Ghana insyd
* Africa Woman of Influence for Business: ICT Category insyd
* Africa's Leading Women for IT insyd
* CEO Global recognize am as Africa's Most Influential Woman for Business den Government insyd for ICT
* USA Secretary of Commerce Penny Pritzker mention Ethel Cofie for ein 2014 Global Entrepreneurship Summit speech for Morocco insyd
* She chop de 2020 Glitz Africa Ghana Women award

## References
Eugenia Date-Bah

Na **Eugenia Date-Bah** be Ghanaian academic den author. Na she be member of de Sociology department of de University of Ghana. Dem elect am as fellow of de Ghana Academy of Arts den Sciences for 2005 insyd. Date-Bah san serve as de Director give InFocus before, ebi International Labour Organization programme wey dey focus for crises response den reconstruction top, she san serve as de manager give de International Labour Organization's Action Programme wey dey equip countries wey dey emerge from armed conflicts plus skills den entrepreneurial training.

Date-Bah be de wifey of de retired jurist; Samuel Kofi Date-Bah.

## Ein Works

* *Female and Male Factory Workers in Accra* (in Christine Oppong's *Female and Male in West Africa*), (1982);
* *Sustainable Peace After War: Arguing the Need for Major Development in Conflict programming*, (1996);
* *Jobs After War: A Critical Challenge in the Peace and Reconstruction Puzzle*, (2003);
* *Lest We Forget: Insights Into the Kenya's Post Election Violence* (with Rita Njau, Rosabelle Boswell), (2008).

## References
Eunice Akoto Attakora-Manu

**Eunice Akoto Mansa Attakora-Manu** be Ghanaian broadcast journalist, news presenter den producer wey dey host *Women Affairs* for Pure FM top.

## Ein early life
Nana Attakorah Manu, Chief of Brengo wey dey near Asante Mampong den Madam Vida Mensah, dem two of blessed memory born Eunice. She go Primary School for Brengo, den progress go St Paul RC JSS, Mampong, den later come St Anne's Anglican JSS Kumasi before she enter St Monica's SHS Mampong.

## Ein educational life
She attend de Ghana Institute of Management and Public Administration (GIMPA), wer she obtain certificate of advanced public relations for 2008 insyd; she follow am up plus certificate for broadcast journalism insyd for 2006 insyd for Ghana Institute of Journalism. She get subsequent certificates for advertising, communication den public relations insyd.

Between 1998 den 2000, na she be intern for Abura Printing Press Kumasi, Publishers of *The Pioneer*, Ghana ein first independent newspaper. She go cum turn ein full-time reporter.

She cam turn de first female regular panelist for Daybreak Kapital top, current affairs program for Kapital Radio top - Kumasi-based radio station - station somewer 2001 den 2003 as well as de first female regular panelist for Maakye top (popular current Affairs programme for Fontomfrom TV top).

## Philanthropy
Eunice be de CEO of NGO dem dey bell de Vida Victoria Foundation. Dem donate amount of 11,000 cedis towards de surgery of sum girlie wey burn wey ein body injure for Wa wey dey de Upper West insyd. Dem claim say dem raise de money thru ein Facebook page top. Ein foundation donate items give de inmates for Central Destitute Infirmary for Bekwai-Amoafo wey dey Bekwai Municipality for de Ashanti Region insyd.

She den ein colleagues sanso present sum amount to student so say e go aid make e fund ein education go teacher training college.

## References
Eureka Emefa Adomako

**Eureka Emefa Ahadjie Adomako** be Ghanaian botanist academic wey she be de current senior lecturer for de Department of Pladenand Environmental Biology, University of Ghana. Adomako serve as de quiz mistress of de Ghana National Science and Maths Quiz (NSMQ) from 2001 to 2005.

## Ein early life den education
Eureka Adomako attend St. Rose's Secondary School. Adomako dey zuk bachelor of science degree insyd Botany from University of Ghana from 1993. She further ein education for de University of Cambridge wey she plete plus Master of Philosophy degree insyd Environment den Development for January, 1997 insyd. She return go de University of Ghana wey she pursue Master of Philosophy degree insyd Botany wey she plete for December 1999 insyd.

For October 2005 insyd, she obtain Commonwealth Academic Staff Scholarship make she pursue Ph.D for United Kingdom for de University of Aberdeen insyd. She plete for November 2008 insyd, plus Doctor of Philosophy degree insyd Plant Science.

Na ein thesis be *Variations in Levels of Arsenic and Other Potentially Toxic Trace Elements in Ghanaian Soils and Grains: Human Health Implications for Mining-impacted Areas.*

## Awards, Honours den Fellowships

* ODA Cambridge-Commonwealth Scholarship, University of Cambridge (October 1995 - August 1996)
* Commonwealth Academic Staff Scholarship, University of Aberdeen (October 2005 – September 2008)
* Commonwealth Academic Fellowship for Post-Doctoral Studies, University of Aberdeen (October, 2010 – April, 2011)

* Honorary Research Fellow of the School of Biological Sciences, University of Aberdeen

## Ein Life matter
Adomako marry wey she get two kiddies. She be Christian wey san be church elder for Legon Interdenominational Church (LIC).

## Work dem publish
Adomako job for research works wey dey within de scope of botany, environmental science den plant den environmental biology.

* *Variations in Levels of Arsenic and Other Potentially Toxic Trace Elements in Ghanaian Soils and Grains: Human Health Implications for Mining-impacted Areas, August 2008*
* *Enhanced transfer of arsenic to grain for Bangladesh grown rice compared to US and EU, September 2008*
* *Baseline soil variation is a major factor in arsenic accumulation in Bengal Delta paddy rice, January 2009*
* *Variations in Concentrations of Arsenic and Other Potentially Toxic Elements in Mine and Paddy Soils and Irrigation Waters from Southern Ghana, October 2010*
* *Inorganic arsenic and trace elements in Ghanaian grain staples, July 2011*
* *Impacts of Gold Mining on Rice Production in the Anum Valley of Ghana, July 2014*

## References
Esumeja

**Esumeja** be town wey dey de Bekwai Municipality insyd de Ashanti Region of Ghana. For de early nineties insyd, na Odeneho Nana Oduro Numapau II be de Paramount Chief of de Esumeja Traditional Area. As at 2010, na Nana Adwoa Obro Pokuaa Nyankronpon be de Queenmother of de town.

## References
Esther Dzifa Ofori

**Esther Dzifa Ofori** be Ghanaian diplomat den member of de New Patriotic Party of Ghana. She be current Ghana ambassador give Republic of Equatorial Guinea.

## Ein Ambassadorial appointment
For July 2017 insyd, Presido Nana Akuffo-Addo name Esther Ofori as Ghana ein ambassador give Republic of Equatorial Guinea. Na she be among twenty two oda distinguished Ghanaians wey dem name say make Dem head various diplomatic Ghanaian mission for de world insyd.

## References
Evans Bobie Opoku

**Evans Bobie Opoku** be Ghanaian politician den member for de Seventh Parliament den Eighth Parliament for de Fourth Republic of Ghana wey he dey rep de Asunafo North Constituency for de Ahafo Region for de New Patriotic Party dema ticket. For 2021 insyd, Nana Akufo-Addo appoint den sworn am as de Deputy Minister for Youth den Sports.

## Early life and education
Dem born Evans Bobie Opoku for 1 December 1974 wey he hail from Dadiesoaba for de Ahafo region. He plete ein BECE for 1990 den ein SSSCE for 1993. He san further get ein GCE for 1996 insyd. He later get ein diploma for Adult education from de University of Ghana for 2002 insyd. He further get ein bachelor's degree for Social work den Psychology for 2008 insyd. Insyd 2012, he get ein master's degree for Development Management from de University of Cape Coast den in 2020, he get ein LLB in Law.

## Career
Na Evans previously be de General manager from 2010 come 2016 wey he san be de Credit manager for de Ahafo Community Bank Limited from 2002 cam 2006. Na he be tutor from 1997 cam 1999.

### Political career
Evans be member of NPP wey currently he be de MP for de Asunafo North Constituency for de Ahafo region. Insyd de 2020 Ghana general elections, he chop ein parliamentary seat plus 34,684 votes whilst de NDC parliamentary aspirant Mohammed Haruna get 31,340 votes. Na he be former Regional Minister for de den Brong Ahafo region den de Regional minister for de Ahafo region. Ein government appoint am as de deputy minister for Youth den sports. Dem appoint am as de care-taker as regional minister for de Bono-East region.

### Committees
Evans dey de Government Assurance den member of Environment, Science den Technology Committees top.

## Ein life matter
Evans be Christian.

## Philanthropy
In 2020, Evans present veronica buckets, soaps den oda items for ein people of de Asunafo North Constituency during de COVID-19 pandemic.

## References
Evelyn Amarteifio

Dr. **Evelyn Mansa Amarteifio** (1916-1997) be Ghanaian women's organiser. Ebe ein establish de National Federation of Gold Coast Women (NFGCW) for 1953 insyd.

## Ein Early Life den Education
Dem born Evelyn Amarteifio for May 22, 1916 for Accra. Na ein parents, two of ein sistos, den sam of ein aunts dey involve dema body for social den voluntary work in the 1920s den 1930s. She study for Accra Girls School den Achimota College. Na she be teacher for Achimota Primary School wey she san pursue ein voluntary work.

Amarteifio travel go Britain go study plus YWCA for early 1953. As she return togeda plus Annie Jiagge, Thyra Casely-Hayford, Amanua Korsah den others, she establish YWCA for Gold Coast tym. She san travel go United States, wer na she dey learn about Jamaican Federation of Women. She use dis as model for de National Federation of Gold Coast Women wey ebe non-governmental national women's organization. After independence Amarteifio no fi protect de federation again from Kwame Nkrumah ein desire to control women's organizations, wey 1960 dem dissolve NFGCW.

## Ein Death
Amarteifio die July 6, 1997.

## References
Faiza Ibrahim

**Faiza Ibrahim** (dem born am March 22, 1990) be Ghanaian international footballer. She dey play as forward. She score for 3–0 win against Mali for one of de 2012 African Women's Championship qualification match insyd.

She score for 3–0 win against Ethiopia for one of de 2014 African Women's Championship qualification match insyd.

Na she be part of de Ghana squad for de 2014 African Women's Championship. 

Dem lef am off de Ghana squad for July 2015 insyd secof injury. Na she be part of de Ghana squad for de 2015 African Games.

## References



## External links

* Faiza Ibrahim – FIFA competition record (archived)
Famine Early Warning Systems Network

**FEWS NET**, alias de **Famine Early Warning Systems Network**, be website of information den analysis for food insecurity top wey United States Agency for International Development (USAID) den de US Department of State create for 1985 insyd, after famines for East den West Africa insyd. For 2008 insyd, Molly E. Brown argue say for twenty years of activity insyd, FEWS NET extremely make successful. She talk say na dem widely view am as "de most effective program wey be existence for providing information give governments about impending food crises".

## Dema History
Dem create FEWS NET secof de response for de 1984 - 1985 famines for Sudan den Ethiopia insyd, wey result for de deaths of as many as 1 million people. From de beginning, de aim of de early warning system, wey na dem dey bell dem "FEWS", be say dem go anticipate impending famines den advise policy makers for how dem go prevent anaa mitigate such famines. For July 2000 insyd, dem change de initiative ein name go de Famine Early Warning Systems Network, anaa FEWS NET, so say ego signal de importance of how you go collaborate plus den strengthen national local food security information systems.

## References



## External links

* FEWS NET homepage
* FEWS NET USGS early warning portal, United States Geological Survey
* FEWS NET NOAA early warning products National Oceanic and Atmospheric Administration
* Early Report on FEWS from SCIENCE, vol 239, 1988
Fancy Dress Festival

De **Fancy Dress Festival** (dem know am locally as **Kakamotobi**) be masquerade festival wey dey go on for Christmas tym dey go first day of January every year by de people of Winneba for Central Region of Ghana. Ebe colourful festival wey dey feature brass band music.

## History
Dutch den British traders for de Winneba seaport begin de tradition for de festival for de 19th century insyd. Dem dey wear assorted maskd, dem dance den booze for white-owned bars insyd wey dem dey celebrate Christmas. Janka Abraham, wey hail from Saltpond, wey sanso dey de Central Region insyd, job as bar attendant for one of dis bars, think make he incorporate de masquerade tradition den festival go local custom insyd. He found de troop dem know as Nobles plus ein paddy pharmacist A. K. Yamoah, for de Alata Kokwado neighborhood insyd around 1923 anaa 1924. People wey belong to A. K. Yamoah ein football club den indoor games groups join. Membership require de ability make you speak de English language.

### Early days
De members of de Nobles go gather before dawn for Christmas Day, dem dress up for costumes insyd, lyk garb of doctors, nurses, teachers, ministers, pastors, farmers, fishermen, prostitutes, pastors, drivers, cowboys, sailors, angels, anaa even de white colonial masters. De idea be say dem go imitate de various town professions den parody de Europeans. De troop go parade thru de streets for Winneba, *adaha* music go back dem, wey dem go continue all day go nightii.

### Name change
Dem use de name "Fancy Dress" secof de Egyaa group, wey dem make up of fishermen wey no dey speak English, e dey tron make dem pronounce de word "masquerade". Instead, dem use de term "Fancy Dress", wey de pronounce am "fanti dress".

## Groups demma growth
After sum years, dem gbele membership for de Nobles insyd to all residents for Winneba. Dis make de membership increase. Base on de Nobles demma activities, for 1926 insyd Winneba demma paramount chief, Nana Kow Sackey (Ayirebi Acquah III), plus ein paddies form Egyaa, second group, for Aboadze, wey be fishing community. De town folks refer de Nobles as "Number One" wey Egyaa as "Number Two".

### Formation of Number Three

### Formation of Number Four

## References
Evelyn Badu

**Evelyn Badu** (dem born am 11 September 2003) be Ghanaian footballer wey dey play as a midfielder give French club FC Fleury 91 den de Ghana women's national team. She previously play give Norwegian club Avaldsnes IL.

## Ein club career
Badu play give Hasaacas Ladies for Ghana insyd, wey she appear at de 2021 CAF Women's Champions League final tournament. She move go Norwegian club Avaldsnes IL for de 2022 season.

For March 2024 insyd, French club FC Fleury 91 announce de signing of Evelyn Badu, midway into de 2023–24 season.

## Ein international career
Na Badu be part of de Ghana squad wey compete for de 2018 FIFA U-20 Women's World Cup insyd, buh she no play any matches. She cap for de senior level during de 2020 CAF Women's Olympic Qualifying Tournament (third round).

## International goals

## Ein honours
**Hasaacas Ladies**

* Ghana Women's Premier League (GWPL): 2020–21
* Ghana Women's Special Competition: 2019
* Ghana Women's FA Cup: 2021
* WAFU Zone B Tournament: 2021
* CAF Women's Champions League runner-up: 2021
**Individual**

* CAF Women's Champions League top scorer: 2021
* CAF Women's Champions League Player of the group stage: 2021
* CAF Women's Champions League Player of the Tournament: 2021
* Entertainment Achievement Awards Sportswoman of the Year: 2022
* CAF Awards Interclub Player of the Year: 2022
* CAF Awards Young Player of the Year: 2022
* Avaldsnes IL Best Player of the Season: 2023
* Avaldsnes IL Players’ Player Award: 2023

## References
FAO Goodwill Ambassador

**FAO Goodwill Ambassador** be official postnominal honorific title, title of authority, legal status den job description wey dem assign say ego goodwill ambassadors den advocate menners wey United Nations designate dem. FAO goodwill ambassadors be celebrity advocates give de Food den Agriculture Organization of de United Nations wey dey use dema talent den fame advocate give de organization.

De Goodwill Ambassador Programme of de Food den Agriculture Organization of de United Nations dey in place since 1999. De main purpose of de programme be make e increase public awareness den make e disseminate information for issues wey relate to food security den hunger top.

FAO dey encourage ein goodwill ambassadors make dem actively use dema talents den influence, den make dem commit dema bodies personally den professionally, make dem assist de organization make dem dey raise public awareness of de urgent need make dem eradicate hunger, malnutrition den food insecurity, wey make dem dey achieve de 2030 Sustainable Development Goals.

Past FAO ambassadors dey include Celine Dion, Carl Lewis, Evo Morales, Youssou N'Dour den Susan Sarandon.

## Types of FAO Goodwill Ambassadors
FAO get three types of Goodwill Ambassadors:

* De FAO Global Goodwill Ambassador, wey be worldwide known celebrities from de worlds of arts, sports, literature, sciences den oda fields of public importance.
* De FAO Special Goodwill Ambassador, wey be high-level personalities usually from de field of research anaa science, wey dem excel for area insyd relevant to de one for wich dem cam turn special Ambassadors.
* De FAO National Goodwill Ambassador, wey be personalities plus local appeal, de work of wich dem dey support mainly within de country of dema nomination.

## Current FAO Goodwill Ambassadors
Current goodwill ambassadors, den de year na dem appoint dem:

## Former FAO Goodwill Ambassadors
Former goodwill ambassadors, den de year na dem appoint dem:

## References
Fantasy coffin

**Fantasy** **coffins** anaa **figurative coffins**, dem san dey bell am “FAVs” (fantastic afterlife vehicles) den *custom*, *fantastic*, anaa *proverbial coffins* (*abebuu adekai*), be functional coffins wey specialized carpenters dey do am for Greater Accra Region of Ghana. De colorful objects, wey dem dey take develop out of figurative palanquins, no be only coffins but esan be works of art. Dem show dem for de first tym go wider Western public for de exhibition *Les Magiciens de la terre* insyd for de *Musée National d'Art Moderne* for Paris for 1989 insyd. De seven coffins dem show for Paris insyd ebe Kana Kwei wey make am (1922–1992) den ein former assistant Paa Joe (b.1947). Since then, dem display coffins wey Kane Kwei do am, ein grand kiddie Eric Adjetey Anang, Paa Joe, Daniel Mensah, Kudjoe Affutu, Theophilus Nii Anum Sowah, Benezate, den oda artists for international art museums den galleries insyd around de world.

## Notable artists

### Kudjoe Affutu

### Eric Adjetey Anang

### Paa Joe

### Eric Kpakpo

### Daniel "Hello" Mensah

### Ataa Oko

## Gallery

image:Hennensarg von Kudjo Affutu 2008.jpg|Hen coffin by Kudjoe Affutu, 2008.
image:Ataa Oko and Kudjo Affutu with Oko's red coq coffin 2009. Foto Regula Tschumi.JPG|Ataa Oko den Kudjoe Affutu plus Okos red rooster coffin 2009.
image:Pompidou-Sarg von Kudjoe Affutu 2010. Foto Regula Tschumi.jpg|Centre Pompidou coffin, Kudjoe Affutu, 2010.

## References



## Bibliography

* Regula Tschumi: *Concealed Art. The figurative palanquins and coffins of Ghana.* Edition Till Schaap, Bern. ISBN 978-3-03828-099-6.
* Regula Tschumi: *The buried treasures of the Ga: Coffin art in Ghana.* Edition Till Schaap, Bern, 2014. ISBN 9783038280163. A revised and updated second edition of Benteli 2008.
* Regula Tschumi: *The Figurative Palanquins of the Ga. History and Significance*, in: African Arts, vol. 46, no. 4, 2013, p.&nbsp;60-73
* Ataa Oko, Ex. Cat., Collection de l'art brut (ed), Infolio, 2010
* Roberta Bonetti: *Alternate Histories of the Abebuu Adekai,* in: African Arts, Bd. 43, no. 3, 2010, p.&nbsp;14-33.
* Vivian Burns: *Travel to Heaven: Fantasy Coffins,* in: African Arts, vol. 17, no. 2 (1974), p.&nbsp;24-25
* Jean-Hubert Martin: *Kane Kwei, Samuel Kane Kwei,* in: André Magnin (ed.): Contemporary Art of Africa. Thames and Hudson, London 1996, p.&nbsp;76.
* Thierry Secretan: *Going into darkness: Fantastic coffins from Africa.* London 1995.
* Regula Tschumi: A Report on Paa Joe and the Proverbial Coffins of Teshie and Nungua, Ghana, in: Africa et Mediterraneo, no. 47–8, 2004, pp.&nbsp;44–7
* Regula Tschumi: Last Respects, First Honoured. Ghanaian Burial Rituals and Figural Coffins,  in: Kunstmuseum Bern (ed.): Six Feet Under. Autopsy of Our Relation to the Dead. Kerber, Bielefeld & Leipzig 2006, p.&nbsp;114-125.
* Regula Tschumi: A Deathbed of a Living Man. A Coffin for the Centre Pompidou, in: Sâadane Afif (ed.), Anthologie de l’humour noir. Edition Centre Pompidou, Paris 2010, p.&nbsp; 56–61.

## External links
* Official site of the Kane Kwei Carpentry Workshop
* saerge-aus-ghana.de
* Regula Tschumi
* Atlas Obscura
Fanteakwa North (Ghana parliament constituency)

**Fanteakwa North** be one of de constituencies wey dey represent for Parliament of Ghana insyd. Edey elect one Member of Parliament (MP) by de first past de post system of election. Fanteakwa North dey de Fanteakwa District of de Eastern Region of Ghana.

## Dema Boundaries
De constituency dey de Fanteakwa District wey de Eastern Region of Ghana.

## Members of Parliament

## References
Fanteakwa South District

**Fanteakwa North District** be one of de thirty-three districts wey dey Eastern Region for Ghana insyd. Na ebe originally part of de den-larger **Fanteakwa District** for 1988 insyd, wey dem create from de former **East Akim District** Council, till dem split off de southern part of de district wey dem create **Fanteakwa South District** for 15 March 2018 insyd; dat be say dem rename de remaining as **Fanteakwa North District**. De district assembly dey de central part of Eastern Region wey Osino be ein capital town.

## References
Farida Bedwei

**Farida Nana Efua Bedwei** (dem born am 6 April 1979) be Ghanaian software engineer den Co-founder give Logiciel, fin-tech company wey dey Ghana insyd. Farida create mobile den enterprise apps, wey she san be famous sake of her knowledge for software architecture insyd, wey she san dey deploy services for mobile insyd, especially banking apps.

## Ein early life
Dem born Farida for Lagos, Nigeria insyd wey she chop ein early childhood living for three different countries (Dominica, Grenada den UK) sake of de nature of ein poppie ein job plus de United Nations Development Programme. Dem diagnose am plus cerebral palsy de tym she dey one. Ein family move cam Ghana wen she dey 9 years old wey dem school am for hose until she 12 years.

## Ein education
Dem home school am til de age of 12 wey dem first take am go government school for Ghana insyd. Farida ein parents notice say de tym wey she dey 15 ein passion for computers wey dem decide make dem enroll am for one-year computer course for de St. Michael information technology centre, wey make am de youngest for de class insyd wey e enable am make she skip high school school. Later nu she obtain one-year degree for Computer Science insyd from de University of Hertfordshire wey dey de United Kingdom (from 2004 cam 2005) wey she further acquire certificate for Project Management insyd for 2009 from de Ghana Institute of Management and Public Administration (GIMPA). 

## Ein achievements den awards
* 2018 – Special Award by President Abdel Fattah El Sisi.
* 2013 – Winner for Most Influential Women for Business den Government Award Financial Sector insyd.
* 2012 – Special Award by President John Mahama.
* 2011 – Legacy and Legacy Ideas Award – Winner of the Maiden Award.

## References
Fati Habib-Jawula

**Hajia Fati Habib Jawula** (she die 15 December 2020) be Ghana ein ambassador give Denmark. E check lyk embassy for Copenhagen dema favourite spot be for Ghana female ambassadors. Hajia Fati Habib Jawula be de fourth female ambassador for de past 20 years. Dem appoint am among five Heads of Ghana Diplomatic Missions as de late former presido John Evans Atta-Mills sign letters of Commission den Credence.

## References
Fatimatu Abubakar

**Fatimatu Abubakar** be Ghanaian lawyer, politician den entrepreneur. She be member of de New Patriotic Party den de current Information Minister. Fatimatu Abubakar previously be Deputy Information Minister den sanso de Deputy Communications Director for office of de President. Prior to ein political appointments, she san work plus Lasdown Resort, Aburi, den SRM Engineering limited wey na she dey serve as de house manager den clerk respectively. Fatimatu Abubakar study Psychology den English for de first den de second degrees.

Na dem appoint Fatimatu Abubakar for de New *Minister for Information* for 14 February 2024 top, wey she take ova from Kojo Oppong Nkrumah.

## Ein early life den education
Dem born Miss Abubakar for Kumasi for Ashanti Region wey dey Ghana. She graduate from de University of Ghana wey dey Legon plus bachelor's degree for Psychology den English Language insyd. As na she dey school for University of Ghana wey dey Legon nu, she serve as de Vice Pee of Akuafo Hall Junior Common Room for 2008 insyd wey she san contest for de position of de Coordinating Secretary of de National Union of Ghana Students (NUGS) for 2010 insyd.

## Ein career den political life
She be Deputy Minister for Information since June 2021 to February 2024. For January 2017 insyd, dem appoint am de deputy director of Communications for Flagstaff House by President Nana Akuffo-Addo. Previously, she serve as Campaign aide to Akufo-Addo for de lead insyd up to de 2016 den 2020 elections. She sanso be part of de Akufo-Addo ein legal team during de 2020 election petition. Prior to ein appointment, na she dey work for Lansdown Resort, Danquah Institute den SRM Engineering.

## References